Na temelju članka 28. i 29. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 04/18 i 112/19) i Odluke o prijmu u službu na određeno vrijeme putem Oglasa, pročelnica Jedinstvenog upravnog odjela Općine Sveti Juraj na Bregu, raspisuje

**O G L A S**

za prijam u službu na određeno vrijeme u Jedinstveni upravni odjel Općine Sveti Juraj na Bregu na radno mjesto:

**KOMUNALNI RADNIK - GROBAR**

**- 1 izvršitelj/izvršiteljica, na određeno vrijeme od 6 mjeseci, uz mogućnost produženja za još 6 mjeseci, uz probni rad od 2 mjeseca**

Opći uvjeti za prijam u službu:

* punoljetnost,
* hrvatsko državljanstvo,
* zdravstvena sposobnost za obavljanje poslova radnog mjesta na koje se osoba prima.

Osim općih uvjeta za prijam u službu kandidati moraju ispunjavati i posebni uvjet:

* niža stručna sprema ili osnovna škola.

U službu ne može biti primljen kandidat za čiji prijam postoje zapreke iz članaka 15. i 16. Zakona o službenicima i namještenicima u lokalnoj i područnoj (regionalnoj) samoupravi.

Na Oglas se mogu ravnopravno prijaviti osobe oba spola, a izrazi koji se koriste u ovom Oglasu za osobe u muškom rodu uporabljeni su neutralno i odnose se na muške i ženske osobe.

Kandidat koji ima pravo prednosti kod zapošljavanja prema posebnom zakonu dužan je u prijavi na Oglas pozvati se na to pravo i priložiti odgovarajuće isprave kao dokaz o statusu te druge dokaze sukladno posebnom zakonu kojim je uređeno to pravo, a ima prednost u odnosu na druge kandidate samo pod jednakim uvjetima.

Kandidat koji se poziva na pravo prednosti pri zapošljavanju u skladu s člankom 101. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19, 84/21 i 156/23), člankom 47. Zakona o civilnim stradalnicima iz Domovinskog rata (Narodne novine broj 84/21), člankom 48.f. Zakona o zaštiti vojnih i civilnih invalida rata (Narodne novine broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), člankom 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152,/14, 39/18 i 32/20) i člankom 22. Ustavnog zakona o pravima nacionalnih manjina (Narodne novine broj 155/02, 47/10, 80/10 i 93/11) dužan se je u prijavi na Oglas pozvati na to pravo te ima prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju u skladu s člankom 101. Zakona o hrvatskim braniteljima iz Domovinskog rata i članovima njihovih obitelji i člankom 47. Zakona o civilnim stradalnicima iz Domovinskog rata, uz prijavu na Oglas dužan je osim dokaza o ispunjavanju traženih uvjeta, priložiti i sve potrebne dokaze dostupne na poveznici Ministarstva hrvatskih branitelja: https://branitelji.gov.hr/zaposljavanje-843/843.

Kandidat koji se poziva na pravo prednosti prilikom zapošljavanja u skladu s člankom 48.f. Zakona o zaštiti vojnih i civilnih invalida rata uz prijavu na Oglas dužan je, osim dokaza o ispunjavanju traženih uvjeta, priložiti i rješenje o priznatom statusu odnosno potvrdu o priznatom statusu iz koje je vidljivo navedeno pravo.

Kandidat koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom uz prijavu na Oglas dužan je, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

Kandidat koji se poziva na pravo prednosti pri zapošljavanju u skladu s člankom 22. Ustavnog zakona o pravima nacionalnih manjina uz prijavu na Oglas, osim dokaza o ispunjavanju traženih uvjeta, nije dužan dokazivati svoj status pripadnika nacionalne manjine.

Kandidatima prijavljenim na Oglas smatrat će se samo osoba koja podnese pravovremenu i urednu prijavu te ispunjava formalne uvjete iz Oglasa. Urednom prijavom smatra se prijava koja sadržava sve podatke i priloge navedene u Oglasu. Nepravodobne i nepravovremene prijave neće se razmatrati. Osobe koje ne podnesu pravodobnu i urednu prijavu ili ne ispunjavaju formalne uvjete Oglasa, ne smatraju se kandidatima prijavljenima na Oglas te će o tome biti obaviještene pisanim putem.

Za kandidate prijavljene na Oglas koji ispunjavaju formalne uvjete provest će se prethodna provjera znanja i sposobnosti putem pisanog testiranja iz općeg znanja i intervjua. Ako kandidat ne pristupi testiranju, smatra se da je povukao prijavu na Oglas.

Na mrežnim stranicama Općine Sveti Juraj na Bregu – [www.svetijurajnabregu.hr](http://www.svetijurajnabregu.hr)

pobliže su navedeni poslovi vezani za radno mjesto komunalni radnik - grobar, način obavljanja prethodne provjere znanja i sposobnosti kandidata, te područje provjere.

Na istoj mrežnoj stranici i oglasnoj ploči Općine Sveti Juraj na Bregu, Pleškovec 29, objavit će se vrijeme održavanja prethodne provjere znanja i sposobnosti kandidata, najmanje pet dana prije održavanja provjere.

Uz prijavu na Oglas kandidati su dužni priložiti sljedeću dokumentaciju:

* životopis
* dokaz o hrvatskom državljanstvu (osobna iskaznica, putovnica ili domovnica)
* dokaz o traženom stupnju obrazovanja
* uvjerenje nadležnog suda da se protiv podnositelja prijave ne vodi kazneni postupak (ne starije od 6 mjeseci)
* vlastoručnu potpisanu izjavu da za prijam u službu ne postoje zapreke iz članaka 15. i 16. Zakona o službenicima i namještenicima u lokalnoj i područnoj (regionalnoj) samoupravi

Dokaz o zdravstvenoj sposobnosti kandidati nisu dužni priložiti prijavi na Oglas, već će isti biti dužni ishoditi po potrebi prije donošenja rješenja o prijmu u službu.

Navedeni dokazi prilažu se u izvorniku ili preslici koja ne treba biti ovjerena, a prije izbora kandidat će predočiti izvornik.

Osobni podaci kandidata obradit će se isključivo u svrhu provedbe Oglasa sukladno Zakonu o provedbi Opće uredbe o zaštiti podataka (Narodne novine, broj 42/18) i Uredbe (EU) 2016/679.

Prijave se podnose na adresu: Općina Sveti Juraj na Bregu, Pleškovec 29, 40311 Lopatinec – Oglas za prijam u službu**, u roku od 8 dana od objave Oglasa na mrežnim stranicama Hrvatskog zavoda za zapošljavanje.**

O rezultatu izbora prijavljeni kandidati će biti obaviješteni u zakonskom roku.

KLASA: 112-01/24-01/01

URBROJ: 2109-16-02/1-24-2

Pleškovec, 11. travnja 2024.

**PROČELNICA**

Mateja Topolko Drvoderić, mag.iur.